དཔེར་ན་བོད་རང་སྐྱོང་ལྗོངས་ཟེར་བའི་སྐབས་ལྔ་པའི་མི་དམངས་འཐུས་ཚོགས་ཀྱི་ཚོགས་འདུ་ཐེངས་དང་པོའི་ཐོགམི་དམངས་སྲིད་གཞུང་ཟེར་བའི་ཚོགས་གཙོ་གཞོན་པ་སྐྱིད་སྦུག་ཕུན་ཚོགས་ཚེ་བརྟན་གྱིས།བོད་རང་སྐྱོང་ལྗོངས་སུ་བོད་ཀྱི་སྐད་ཡིག་སྦྱོང་སྤྱོད་སྤེལ་གསུམ་བྱ་རྒྱུའི་གཏན་འབེབས་འགའ་ཞིག་དོན་འཁྱོལ་བྱ་ཕྱོགས་ཀྱི་ཞིབ་སྲོལ་སྐོར་གསལ་བཤད་གནང་རྗེས།མཐའ་མཚམས་རྫོང་ཁག་ནས་ཕེབས་པའི་མི་དམངས་འཐུས་ཚོགས་ཀྱི་འཐུས་མི་དང་ཆབ་གྲོས་འཐུས་མི་ཁག་གཅིག་གིས་དགའ་སྤྲོའི་ངང་ནས་བོད་སྐད་བསྐྱོན་ཏེ་བསམ་ཚུལ་གླེང་སྐབས་འབྲེལ་ཡོད་ལས་བྱེད་པས།རྒྱ་སྐད་བསྐྱོན་ནས་བཀའ་མོལ་གསུང་རོགས་གནང༌།བོད་སྐད་བསྐྱོན་ན་རྒྱ་རིགས་བློ་མཐུན་གྱིས་གསན་ཐུབ་ཀྱི་མི་འདུགཅེས་ཚོགས་བཅར་བ་བརྒྱ་ཆ་༨༠བོད་རིགས་ཡིན་པ་དང༌།ཚོགས་འདུ་འཚོགས་ཡུལ་བོད་རང་སྐྱོང་ལྗོངས་སུ་ཡིན་པ།ཚོགས་འདུའི་ནང་དོན་བོད་ཀྱི་སྐད་ཡིག་སྦྱོང་སྤྱོད་སྤེལ་གསུམ་གྱི་སྐོར་ཡིན་ས་ཞིག་ཏུ།བཙན་ཤེད་ཀྱི་སྒོ་ནས་རྒྱ་སྐད་བཤད་བཅུག་ཡོད་པ་དེའི་ཐོག་ནས་གཏན་འབེབས་འདི་ལག་བསྟར་བྱེད་འདོད་ཡོད་མེད་གསལ་བར་མཐོང་ཐུབ།༦